Aug 06,2015
'డెక్కన్‌' ఆస్తుల వేలం..!
            హైదరాబాద్‌: 'డెక్కన్‌ క్రానికల్‌ హోల్డింగ్స్‌ లిమిటెడ్‌' (డీసీహెచ్‌ఎల్‌)కు చెందిన బెంగుళూ రులోని స్థిరాస్తులను సెప్టెంబర్‌ 10న ఆంధ్రా బ్యాంకు వేలం వేయనుంది. ఆ సంస్థ తీసుకున్న అప్పులు చెల్లించకపోవడంతో ఆంధ్రా బ్యాంకు ఇ-వేలం ద్వారా సొమ్మును రికవరీ చేయాలని నిర్ణయించినట్లుగా సమాచారం. డిసిహెచ్‌ఎల్‌కు ఆంధ్రా బ్యాంకు సుల్తాన్‌ బజార్‌ శాఖ రూ.200 కోట్ల పైగా రుణం ఇచ్చింది. ఇందుకు తనఖాగా పెట్టిన చెన్నై, బెంగుళూరు ప్రాంతాల్లోని ఆస్తులను చట్టం ప్రకారం విక్రయించనుంది. తమ బ్యాంకు వద్ద జామీనుగా పెట్టిన ఆస్తులపై ఎలాంటి ఇబ్బందులు లేవని, దీంతో వేలం వేయడానికి వీలుగా ఉన్నాయని ఆ బ్యాంకు ఉన్నతాధికారి ఒక్కరు పేర్కొన్నారు. డిసిహెచ్‌ఎల్‌కు ఆంధ్రా బ్యాంకుతో పాటు ఐసీఐసీఐ బ్యాంకు, కెనరా బ్యాంకు, యాక్సిస్‌ బ్యాంకు, ఐడీబీఐ బ్యాంకు, కార్పొరేషన్‌ బ్యాంకు, ఇండియన్‌ ఓవర్‌సీస్‌ బ్యాంకు, స్టేట్‌ బ్యాంకు ఆఫ్‌ హైదరాబాద్‌ సంస్థలు ఎక్కువగా రుణాలు ఇచ్చినుట్లగా సమాచారం. ఈ మొత్తం రుణాల విలువ రూ.4,000 కోట్లుగా ఉంటుందని అంచనా. డీసీహెచ్‌ఎల్‌ రుణాలను చెల్లించడంలో విఫలం కావడంతో ఎస్‌బీహెచ్‌, ఇండియన్‌ ఓవర్‌సీస్‌ బ్యాంకు, కెనరా బ్యాంకులు వేరు వేరుగా పలు కేసులు వేసిన సంగతి తెలిసిందే.
మీ స్నేహితులకు రికమెండ్ చెయ్యండి